Hun har ventet siden mandag morgen, og hun bliver ved lige til tirsdag formiddag. Hanne Thougaard Petersen har dog ikke det mindste imod at holde vagt på rådhuset i totalt 26 timer. - Det er vores drømmegrund, så jeg ville egentlig gerne vente længere. Vi hygger os med pizza og vin og snakker med vores kommende naboer, så det er egentlig ikke så slemt, fortæller Hanne Thougaard Petersen til TV2 Nord mandag aften. Der er i alt udbudt 31 grunde i Aabybro og Biersted.

Opsummering:
Vil man have drømmegrunden, så må man vente længe, og det er lige hvad flere kommende grundejere i øjeblikket gør på Jammerbugt Rådhus